stanford-oval/wikipedia huggingface dataset:
Oskari Sipola
Filmografia > Lyhytelokuvat

Hänen nimensä olisi Kaisa (2003)
Irti (2005)
Repeämä (2008)
Ei kenenkään maa (2009)
Siivet ja hampaat (2009)
Pikkuveli (2009)
Lopun elämääni sinun (2010)
Uroot (2011)
Pimein hetki (2016)
Filmografia > Musiikkivideot

Phoenix Effect: Broken Promises (2008)
Poets of the Fall: Dreaming Wide Awake (2010)
Olavi Uusivirta ja Anna Järvinen: Nuori ja kaunis (2011)
Scandinavian Music Group: Kaunis Marjaana (2011)
Timo Pieni Huijaus: Pleiboi' (2011)
Jemina ja Selina Sillanpää ja Tim Ries: Pedot (2012)
Olavi Uusivirta ja Pauliina Kokkonen: Tuhat vuotta sitten (2013)
Elias Kaskinen & Päivän Sankarit: Aina minä jään (2014)
Pimeys: Nuoruuden kaupunki (2015)
Elias Kaskinen & Päivän Sankarit: Kesä yhdessä (2015)
Maria Ylipää, Johannes Brotherus, Riku Nieminen ja Pihla Maalismaa: Ollaan vapaita (2015)
Johannes Brotherus ja Pihla Maalismaa: Sammutetaan bensalla tulta (2015)
Yksityiselämä

Sipolan ex-puoliso on poliitikko Minja Koskela. Heillä on yksi yhteinen lapsi.
Aiheesta muualla

Oskari Sipola Elonetissä.
Oskari Sipolan kotisivu
Kinnunen, Kalle: Elokuu-ohjaaja Oskari Sipola: ”Esittäytymisen painetta ei enää ole” (Kuvien takaa -blogi) Suomen Kuvalehti. 6.5.2011.
| n k Oskari Sipola |
| --- | --- |
Pitkät elokuvat (ohjaus):  Elokuu (2011)  Ollaan vapaita (2015) 
TV-sarjat (ohjaus):  Ratkaiseva isku (2011)  Märät säpikkäät (2012–2013)  Uusi päivä (2017)  HasBeen (2018–2019) 
Lyhytelokuvat (ohjaus):  Hänen nimensä olisi Kaisa (2003)  Irti (2005)  Phoenix Effect: Broken Promises (2008)  Pikkuveli (2008)  Repeämä (2008)  Ei kenenkään maa (2009)  Siivet ja hampaat (2009)  Lopun elämääni sinun (2010)  Anna Järvinen feat. Olavi Uusivirta: Nuori ja kaunis (2011)  Uroot (2011)  Johannes Brotherus & Pihla Maalismaa: Sammutetaan bensalla tulta (2015)  Pimein hetki (2016) 
| --- | --- |
Auktoriteettitunnisteet: Henkilöt :  Elonet
BMW 6-sarjan Gran Turismo

| BMW G32 |
| --- | --- |

Valmistustiedot
Valmistusmaa:   Malesia  Saksa
Valmistaja:  BMW
Valmistusvuodet:  2017–2023
Korimalli:  5-ovinen fastback
Luokka:  E-segmentti
Edeltäjä:  BMW F07
Teknisesti samankaltaisia:  BMW G01 BMW G02 BMW G05 BMW G06 BMW G07 BMW G11 BMW G15 BMW G16 BMW G20 BMW G22 BMW G29 BMW G30 Toyota Supra (A90)
Tekniset tiedot
Pohjalevy:  BMW CLAR
Moottori:  R4 R6
Iskutilavuus:  2,0–3,0 l
Polttoaine:  bensiini diesel
Vetotapa:  takaveto neliveto
Vaihteisto:  8-vaihteinen automaatti
BMW 6-sarjan Gran Turismo (G32) on BMW:n vuosina 2017–2023 valmistama edustusluokan viisiovinen fastback-korinen automalli, joka korvasi 5-sarjan Gran Turismon. Se perustuu tekniikaltaan 5-sarjaan (G30). Malli esiteltiin Frankfurtin autonäyttelyssä syyskuussa 2017.
Vuoden 2017 Euro NCAP -kolaritestistä G32 sai tulokseksi täydet viisi tähteä.
Kesällä 2020 malliin muotoiltiin muun muassa aiempaa leveämpi etusäleikkö. Lisäksi kaikkien moottorien yhteyteen tuli kevythybriditekniikka.
Facelift-mallin BMW G32.
Aiheesta muualla

Kuvia tai muita tiedostoja aiheesta BMW 6-sarjan Gran Turismo Wikimedia Commonsissa
Stefan Wallin

| Stefan Erik Wallin |
| --- | --- |

Suomen puolustusministeri
 Kataisen hallitus 22.6.2011–5.7.2012  
Edeltäjä:  Jyri Häkämies
Seuraaja:  Carl Haglund
Suomen kulttuuri- ja urheiluministeri
 Vanhasen II hallitus 19.4.2007–22.6.2010 Kiviniemen hallitus 22.6.2010–22.6.2011  
Edeltäjä:  Tanja Saarela
Seuraaja:  Paavo Arhinmäki
Suomen ympäristöministeri
 Vanhasen I hallitus 1.1.2007–19.4.2007  
Edeltäjä:  Jan-Erik Enestam
Seuraaja:  Paula Lehtomäki
Kansanedustaja
 21.3.2007–16.4.2019  
Ryhmä/puolue:  Ruotsalainen eduskuntaryhmä
Vaalipiiri:  Varsinais-Suomen vaalipiiri
Henkilötiedot
Syntynyt: 1. kesäkuuta 1967 (ikä 57) Vaasa
Puoliso:  Anna Elina Pirjatanniemi (1995–2016)
Tiedot
Puolue:  RKP
Koulutus:  Valtiotieteiden maisteri (1994)
Stefan Erik Wallin (s. 1. kesäkuuta 1967 Vaasa) on entinen suomalainen poliitikko, joka toimii nykyään neuvonantajana oman Public Affairs -yrityksensä Oy SEW Advisory Ab:n kautta. Aikaisemmin Wallin toimi viestintäkonsulttiyhtiö Milttonin johtotehtävissä.
Wallin oli Suomen ruotsalaisen kansanpuolueen (RKP) puheenjohtaja 2006–2012 ja kansanedustaja vuosina 2007–2019. Wallin toimi Vanhasen I hallituksen ympäristöministerinä, pohjoismaisena yhteistyöministerinä ja Vanhasen II hallituksen kulttuuri- ja urheiluministerinä sekä tasa-arvoministerinä. Hän jatkoi tehtävässä Kiviniemen hallituksessa, ja 2011–2012 hän toimi Kataisen hallituksen puolustusministerinä.
Tausta

Wallin syntyi Vaasassa vuonna 1967. Hän valmistui ylioppilaaksi vuonna 1986 Vasa övningsskolan lukiosta ja valtiotieteiden maisteriksi vuonna 1994 Åbo Akademista.
Poliittinen ura

Wallin toimi erityisavustajana liikenneministeriössä 1994–1995, ulkoasiainministeriössä 1995–1998, sisäministeriössä 1998–1999 sekä puolustusministeriössä 1999–2000. Hän oli RKP:n eduskuntavaaliehdokkaana ensimmäistä kertaa vuoden 1999 eduskuntavaaleissa Vaasan vaalipiirissä, jolloi hän sai 5 799 ääntä ja pääsi ensimmäiselle varasijalle. Wallin oli Åbo Underrättelser -lehden varapäätoimittaja vuosina 2000–2005. Vuosina 2005–2007 hän oli valtiosihteeri ympäristöministeriössä.
RKP:n puheenjohtajaksi Wallin valittiin 11. kesäkuuta 2006 Vaasassa. Koska Suomi toimi heinäkuun alusta vuoden loppuun Euroopan unionin puheenjohtajana, Wallin siirtyi väistyneen puheenjohtajan Jan-Erik Enestamin tilalle ympäristöministeriksi vasta puheenjohtajuuskauden päätyttyä.
Wallin oli ehdolla vuoden 2007 eduskuntavaaleissa Varsinais-Suomen vaalipiirissä ja pääsi eduskuntaan 12 097 äänellä, mikä oli suurin äänimäärä koko vaalipiiristä. Vuoden 2007 eduskuntavaalien jälkeen Wallin jatkoi Vanhasen toisessa hallituksessa, nyt kulttuuri- ja urheiluministerinä. Wallin halusi itse liittää ministerin titteliin urheilu-sanan, koska se kuvaa näin hänen mielestään paremmin tehtävää. Wallinin kulttuuriministerikaudella kulttuurin, liikunnan ja nuorisotyön rahoitusta nostettiin 30–50 prosenttia. Erityisesti suomalaisen elokuvan valtiontuki nousi, kuten myöskin tuki suomalaiselle huippu-urheilulle ja paikallisseuratoiminnalle. Nuorisotyön saralla kehitettiin Wallinin kaudella etsivää nuorisotyötä, jolla estetään nuorten syrjäytymistä. Wallin oli myös aloitteellinen, kun opetusministeriön nimi muutettiin 1. toukokuuta 2010 opetus- ja kulttuuriministeriöksi. Wallin toimi 2007–2011 myös tasa-arvoministerinä.
Wallin uusi eduskuntapaikkansa vuoden 2011 vaaleissa 12 366 äänellä. Wallin uusi paikkansa kansanedustajana myös vuoden 2015 vaaleissa. Hänen äänimääränsä 9787 ääntä oli koko vaalipiirin neljänneksi suurin. Vaalien jälkeen Wallin siirtyi puolustusministeriksi. Hallitusohjelman mukaan käynnistettiin puolustusvoimauudistus samalla, kun puolustusbudjettia supistettiin yli 200 miljoonalla eurolla.
Poliittinen ura > Dragsvik-kohu

Helmikuussa 2012 Wallinista tehtiin kaksi kantelua oikeuskanslerille liittyen Uudenmaan prikaatin Dragsvikin varuskunnan säilyttämispäätökseen hänen ollessaan puolustusministeri ja prikaatin killan jäsen. Wallin kiisti Dragsvikin suosimisen kielipoliittisin perustein. Oikeuskanslerin päätöksen mukaan Wallin ei ollut jäävi, mutta päätöksestä kävi ilmi, että puolustusvoimien komentaja Ari Puheloinen oli todistanut Wallinin ohjanneen puolustusvoimia niin, että Dragsvik oli jätetty alkuperäiseltä listalta pois. Tämän seurauksena Wallin myönsi antaneensa pääesikunnalle poliittista ohjausta. Wallinin mukaan pääesikunta oli pyytänyt ministeriltä ohjeita hallitusohjelman tulkinnasta. 22. maaliskuuta oppositio esitti yhdessä Wallinille epäluottamuslausetta, mutta Wallin sai eduskunnan luottamuksen äänin 95–59.
30. maaliskuuta Wallin ilmoitti, ettei jatka puolueen puheenjohtajana kesän puoluekokouksen jälkeen. Wallinin mukaan kohu Dragsvikin suosimisesta ei vaikuttanut hänen päätökseensä vaan hän oli luvannut itselleen jo puheenjohtajaksi noustuaan vuonna 2006 pysyvänsä tehtävässä korkeintaan kuuden vuoden ajan. Pääministeri Jyrki Katainen totesi Wallinin päätöksen harmittavan mutta olevan ymmärrettävä ja arvostettava ratkaisu. Hän totesi myös, että Rkp:n tulee päättää puolustusministerin mahdollisesta vaihdosta. Kesäkuussa 2012 puolueen uudeksi puheenjohtajaksi valittiin europarlamentaarikko Carl Haglund.
Poliittinen ura > Asuntokauppakohu

Huhtikuussa 2012 paljastui, että Wallin oli vuonna 2001 ostanut Turun keskustassa sijainneen asunnon Stiftelsen för Åbo Akademi -säätiöltä, jonka valtuuskuntaan hän kuului. Vuonna 2009 kulttuuriministerinä toiminut Wallin myi asunnon takaisin säätiölle ansaiten kaupoista 170 000 euron voitot. Varsinais-Suomen poliisi pyysi Åbo Akademin säätiöltä selvitystä asuntokaupoista. Myös Patentti- ja rekisterihallitus ilmoitti perehtyvänsä tapaukseen ja selvittävänsä, antaako se aihetta jatkotoimiin. Toukokuussa 2012 Varsinais-Suomen poliisi ilmoitti, ettei aloita rikostutkintaa Wallinin asuntokaupoista, koska rikosta ei ollut syytä epäillä..
Ura politiikan jälkeen

Wallin aloitti viestintään erikoistuneen Milttonin johtotehtävissä toukokuussa 2019. Maaliskuussa 2021 Wallin aloitti oman yrityksensä kautta poliittsena neuvonantajana ja konsulttina. Hän on myös toiminut useamman säätiön ja yhdistyksen johtotehtävissä. Vuosina 2014–20 Wallin johti Svenska Kulturfondenia.Keväällä 2021 Wallin valittiin YLE:n hallituksen jäseneksi. Tammikuussa 2023 Wallin aloitti Åbo Akademin säätiön hallituksen puheenjohtajana. Säätiö hallinnoi noin 800 miljoonan euron pääomaa.
Wallin on ilmoittanut kannattavansa vuoden 2024 presidentinvaaleissa Alexander Stubbia. Hän piti kannatuspuheenvuoron Stubbin ehdokkuuden puolesta kokoomuksen ylimääräisessä puoluekokouksessa lokakuussa 2023.
Poliittiset näkemykset

Wallin kannattaa ruotsin kielen ylioppilaskokeen pakollisuutta. Hän on halunnut puolueestaan suvaitsevaa vaihtoehtoa perussuomalaisille. Maaliskuussa 2011 Wallin kertoi STT:n haastattelussa olevansa tarvittaessa valmis järjestämään kouluihin oman rukoustilan esimerkiksi muslimioppilaille, jos näitä on oppilaista suuri osa. . Wallin otti poliittisen uransa aikana näkyvästi kantaa myös mm. ydinvoiman, Suomen NATO-jäsenyyden, tasa-arvoisen avioiliittolain sekä eutanasian puolestalähde?.
Vaalit

Eduskuntavaaleissa 1999 Wallin oli ehdolla Vaasan vaalipiiristä mutta jäi 5 799 äänellä ensimmäiselle varasijalle. Vaaleissa 2007 hän sai 12 097 ääntä Varsinais-Suomen vaalipiiristä, ja hänet valittiin eduskuntaan. Hän uusi paikkansa vaaleissa 2011 (12 366 ääntä) ja vaaleissa 2015 (9 787 ääntä)
Kunnallisvaaleissa 2008 hänet valittiin 1 436 äänellä Turun kaupunginvaltuustoon. Hän oli ehdolla myös vaaleissa 2012, jolloin hän uusi paikkansa valtuustossa 1 565 äänellä. Wallin ei ollut ehdolla enää kuntavaaleissa 2017 eikä asettunut myöskään enää ehdolle eduskuntavaaleissa 2019. Wallin toimi myös Varsinais-Suomen maakuntavaltuustoon jäsenenä 2009–13 sekä maakuntahallituksen jäsenenä 2013–17.
Vaalit > Vaalirahoitus

Eduskuntavaaleissa 2011 Wallin käytti kampanjointiin 32 595 euroa. Puolueelta hän sai tukea 16 000 euroa ja yrityksiltä 2 250 euroa. Yksityishenkilöiden tukea Wallin kertoo saaneensa yhteensä 2 700 euroa.
Yksityiselämä

Stefan Wallin avioitui kansainvälisen oikeuden professorin Elina Pirjatanniemen kanssa 1995, he hakivat avioeroa toukokuussa 2016. Avioliitosta on kaksi tytärtä (s. 2000 ja 2002). Hän palveli varusmiehenä Uudenmaan prikaatissa sekä RUK:ssa ja on sotilasarvoltaan reservin majuri. Wallin asuu Helsingissä.
Toyota Corolla Verso

Toyota Corolla Verso on Toyotan vuosina 2001–2009 valmistama keskikokoinen tila-automalli, joka korvasi Toyota Corolla Spacion. Japanissa mallin ensimmäistä sukupolvea myytiin edelleen Corolla Spacio -nimisenä. Se poistui Japanin markkinoilta vuonna 2007, jolloin sen korvasi Corolla Rumion. Euroopassa Corolla Versoa seurasi Toyota Verso.
Toyota Corolla Verso E120 (2001–2007)

| Toyota Corolla Verso E120 |
| --- | --- |

Valmistustiedot
Valmistusmaa:   Japani
Valmistaja:  Toyota
Valmistusvuodet:  2001–2007
Muut nimet:  Toyota Corolla Spacio
Korimalli:  5-ovinen tila-auto
Luokka:  M-segmentti
Edeltäjä:  Toyota Corolla Spacio
Seuraaja:  Toyota Corolla Verso (AR10)
Teknisesti samankaltaisia:   MC-pohjalevyn mallit  * Pontiac Vibe Scion tC (AT10)  Toyota Allion  Toyota Avensis (T250)  Toyota Avensis Verso  Toyota Caldina (T240)  Toyota Celica (T230)  Toyota Corolla (E120)  Toyota Isis  Toyota Matrix  Toyota Opa  Toyota Prius (XW10)  Toyota Prius (XW20)  Toyota RAV4 (XA20)  Toyota Vista (V50)  Toyota WiLL VS  Toyota Wish  
Pohjalevy:  Toyota MC
Iskutilavuus:  1,5–1,8 l
Polttoaine:  bensiini
Vetotapa:  etuveto neliveto
Vaihteisto:  5-vaihteinen manuaali 4-vaihteinen automaatti
Ensimmäisen sukupolven Corolla Verso esiteltiin Japanissa keväällä 2001 Corolla Spacio -nimisenä. Euroopassa mallin ensiesittely oli saman vuoden syksynä Frankfurtin autonäyttelyssä. Auto perustuu samalle MC-pohjalevylle kuin esimerkiksi Toyota Corolla.
Japanin markkinoilla myytävä Corolla Spacio sai keväällä 2003 muun muassa uuden etusäleikön. Euroopassa tuli vuonna 2004 myyntiin mallin toinen sukupolvi, mutta Japanissa autoa myytiin vuoteen 2007 saakka, jolloin sen korvasi Toyota Corolla Rumion.
Toyota Corolla Verso AR10 (2004–2009)

| Toyota Corolla Verso AR10 |
| --- | --- |

Valmistustiedot
Valmistusmaa:   Turkki
Valmistaja:  Toyota
Valmistusvuodet:  2004–2009
Muut nimet:  Toyota SportsVan
Korimalli:  5-ovinen tila-auto
Luokka:  M-segmentti
Edeltäjä:  Toyota Corolla Verso (E120)
Seuraaja:  Toyota Verso
Teknisesti samankaltaisia:   MC-pohjalevyn mallit  * Pontiac Vibe Scion tC (AT10)  Toyota Allion  Toyota Avensis (T250)  Toyota Avensis Verso  Toyota Caldina (T240)  Toyota Celica (T230)  Toyota Corolla (E120)  Toyota Isis  Toyota Matrix  Toyota Opa  Toyota Prius (XW10)  Toyota Prius (XW20)  Toyota RAV4 (XA20)  Toyota Vista (V50)  Toyota WiLL VS  Toyota Wish  
Pohjalevy:  Toyota MC
Iskutilavuus:  1,6–2,2 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali CVT-automaatti
Toisen sukupolven Corolla Verso esiteltiin Geneven autonäyttelyssä keväällä 2004. Se perustui samalle pohjalevylle kuin edeltäjänsä. Malli oli suunniteltu erityisesti Euroopan markkinoita varten, eikä sitä myyty lainkaan Japanissa. Tanskassa oli saatavana tavarankuljetusversio nimeltään Toyota SportsVan.
Vuoden 2004 Euro NCAP -kolaritestistä Corolla Verso sai tulokseksi täydet viisi tähteä.
Kesällä 2007 Corolla Verson ilmettä muokattiin uudella etusäleiköllä ja -puskurilla. 2,2-litraiseen dieselmoottoriin tuli hiukkassuodatin (DPF).
Aiheesta muualla

Kuvia tai muita tiedostoja aiheesta Toyota Corolla Verso Wikimedia Commonsissa
Facelift-mallin Toyota Corolla Spacio.
Toisen sukupolven facelift-malli.
Volkswagen Passat (B1)

| Volkswagen Passat B1 |
| --- | --- |

Valmistustiedot
Valmistusmaa:   Australia  Brasilia  Saksa
Valmistaja:  Volkswagen
Konserni:  Volkswagen Group
Valmistusvuodet:  1973–1980
Muut nimet:  Volkswagen Dasher
Korimalli:  2-ovinen sedan 3-ovinen hatchback 4-ovinen sedan 5-ovinen hatchback 5-ovinen farmari
Luokka:  D-segmentti
Edeltäjä:  Volkswagen Typ 3 Volkswagen Typ 4
Seuraaja:  Volkswagen Passat (B2)
Teknisesti samankaltaisia:  Audi 80 (B1)
Tekniset tiedot
Pohjalevy:  Volkswagen Group B1
Moottori:  R4
Iskutilavuus:  1,3–1,6 l
Polttoaine:  bensiini diesel
Vetotapa:  etuveto
Vaihteisto:  4-vaihteinen manuaali 5-vaihteinen manuaali 3-vaihteinen automaatti
Volkswagen Passat B1 (Typ 32) on Volkswagenin Passat-mallin ensimmäinen sukupolvi, jota valmistettiin vuosina 1973–1980. Se korvasi edeltäneet Volkswagen Typ 3- ja Typ 4 -mallit. Pohjois-Amerikassa autoa myytiin Volkswagen Dasher -nimisenä.
Volkswagen Passat B1 (1973–1980)

Ensimmäisen sukupolven Passat esiteltiin vuonna 1973 viistoperäisinä kaksi- ja neliovisina malleina, joissa takaluukku aukeni vain takalasin alareunaan saakka. Vuonna 1974 mallisto täydentyi viisiovisella Variant-farmarimallilla ja viistoperämalleista tuli seuraavana vuonna saataville monikäyttöversiot, joissa takaluukku aukeni ylös saakka. Auto perustuu samalle pohjalevylle kuin edellisenä vuonna esitelty Audi 80 (B1).
Vuonna 1977 vilkut siirtyivät ajovalojen yhteyteen, joita oli nyt kaksi neliskulmaista tai neljä pyöreää mallista riippuen. Lisäksi puskureista tuli aiempaa suuremmat ja kojelautaa uudistettiin.
Aiheesta muualla

Kuvia tai muita tiedostoja aiheesta Volkswagen Passat (B1) Wikimedia Commonsissa
Neliovinen Volkswagen Passat B1.
Volkswagen Passat B1 Variant
Facelift-mallin viisiovinen Volkswagen Passat B1.
Vehkalampi

Vehkalampi tai Vehkalammi voi tarkoittaa seuraavia:
Vehkalampi, lampi Hankasalmella
Vehkalampi, lampi Hartolassa
Vehkalampi, lampi Hirvensalmella
Vehkalampi, lampi Ikaalisissa
Vehkalampi, lampi Jyväskylän Kortepohjassa
Vehkalampi, lampi Karstulan Lähteenperällä
Vehkalampi, järvi Karstulan Oinoskylässä
Vehkalampi, järvi Karstulan Pääpohjalla
Vehkalampi, lampi Keuruun Simsiössä
Vehkalampi, järvi Kinnulassa
Vehkalampi, lampi Kuopiossa lähellä Syvänniemeä
Vehkalampi, lampi Kyyjärven Järvenpäässä
Vehkalampi, lampi Laukaassa
Vehkalampi, lampi Mäntyharjun Lyytikkälässä
Vehkalampi, lampi Mäntyharjun Nurmaalla
Vehkalampi, lampi Mäntyharjun Varpaisissa
Vehkalampi, lampi Parkanolla
Vehkalampi, lampi Petäjäveden kirkonkylässä
Vehkalampi, lampi Petäjävedellä lähellä Vehkasuota
Vehkalampi, lampi lähellä Pieksämäen keskustaa
Vehkalampi, lampi Pieksämäellä lähellä Silvastinmäkeä
Vehkalampi, lampi Pieksämäen Venetmäellä
Vehkalampi, järvi Pihtiputaalla
Vehkalampi, lampi Suonenjoen ja Rautalammin rajalla
Vehkalampi, lampi Toivakassa
Vehkalampi, järvi Viitasaarella
Iso Vehkalampi, lampi Heinolassa
Iso Vehkalampi, lampi Viitasaarella
Iso Vehkalampi, lampi Virroilla
Vähä Vehkalampi, lampi Heinolassa
Vehkalammi, lampi Janakkalassa
Vehkalammi, lampi Kuhmoisissa
Vehkalammi, lampi Ruovedellä
Vehkalammi, lampi Tammelassa.
Subaru BRZ

Subaru BRZ on Subarun vuodesta 2012 lähtien valmistama takavetoinen coupé-korinen urheiluautomalli. BRZ on kehitetty yhteistyössä Toyotan kanssa, ja sen lähes identtinen sisarmalli on Toyota GT86.
Subaru BRZ ZC6 (2012–2020)

| Subaru BRZ ZC6 |
| --- | --- |

Valmistustiedot
Valmistusmaa:   Japani
Valmistaja:  Subaru
Valmistusvuodet:  2012–2020
Korimalli:  2-ovinen coupé
Luokka:  S-segmentti
Seuraaja:  Subaru BRZ (ZC8)
Teknisesti samankaltaisia:  Toyota GT86
Tekniset tiedot
Moottori:  B4
Iskutilavuus:  2,0 l
Polttoaine:  bensiini
Vetotapa:  takaveto
Vaihteisto:  6-vaihteinen manuaali 6-vaihteinen automaatti
Ensimmäisen sukupolven Subaru BRZ:ssa on vapaasti hengittävä nelisylinterinen 2,0-litrainen bokserimoottori, joka tuottaa tehoa 200 hevosvoimaa. Moottori on Subarun kehittämä, mutta siinä käytetään Toyotan D-4S-suorasuihkutusjärjestelmää. Voimansiirtona on kuusivaihteinen manuaali- tai automaattivaihteisto.
Vuoden 2016 näkyvimpänä uudistuksena oli uudelleenmuotoiltu etupuskuri. Sekä etu- että takavalot toteutettiin LED-tekniikalla. Lisäksi moottorin teho nousi 205 hevosvoimaan.
Subaru BRZ ZC8 (2020–)

| Subaru BRZ ZC8> Valmistustiedot |
| --- | --- |
Valmistusmaa:   Japani
Valmistaja:  Subaru
Valmistusvuodet:  2020–
Korimalli:  2-ovinen coupé
Luokka:  S-segmentti
Edeltäjä:  Subaru BRZ (ZC6)
Teknisesti samankaltaisia:  Toyota GR 86
Tekniset tiedot
Moottori:  B4
Iskutilavuus:  2,4 l
Polttoaine:  bensiini
Vetotapa:  takaveto
Vaihteisto:  6-vaihteinen manuaali 6-vaihteinen automaatti
Toisen sukupolven BRZ esiteltiin marraskuussa 2020. Sitä ei enää myydä Euroopassa toisin kuin Toyotan uutta mallia, joka sai nimen GR 86.
Voimanlähteenä on 2,4-litraiseksi kasvanut nelisylinterinen vapaasti hengittävä bokserimoottori, jonka teho on 228 hevosvoimaa. Vaihteistoksi voi edelleen valita kuusivaihteisen manuaali- tai automaattivaihteiston.
Aiheesta muualla

Kuvia tai muita tiedostoja aiheesta Subaru BRZ Wikimedia Commonsissa
Ensimmäisen sukupolven facelift-malli.
Škoda Superb (2001)

| Škoda Superb Typ 3U |
| --- | --- |

Valmistustiedot
Valmistusmaa:   Kazakstan  Kiina  Tšekki  Ukraina
Valmistaja:  Škoda Auto
Konserni:  Volkswagen Group
Valmistusvuodet:  2001–2008
Korimalli:  4-ovinen sedan
Luokka:  D-segmentti
Seuraaja:  Škoda Superb (Typ 3T)
Teknisesti samankaltaisia:  Audi A4 (B5) Volkswagen Passat (B5) Volkswagen Passat Lingyu
Tekniset tiedot
Pohjalevy:  Volkswagen Group B5 (PL45+)
Moottori:  R4 V6 VR6
Iskutilavuus:  1,8–2,8 l
Polttoaine:  bensiini diesel
Vetotapa:  etuveto neliveto
Vaihteisto:  5-vaihteinen manuaali 6-vaihteinen manuaali 5-vaihteinen automaatti
Škoda Superb Typ 3U on Škoda Superbin ensimmäisen sukupolven malli, jota valmistettiin vuosina 2001–2008.
Škoda Superb Typ 3U (2001–2008)

Ensimmäisen sukupolven Superb oli uudelleennimetty Volkswagen Passat B5 10 senttimetriä pidemmällä akselivälillä (sama kuin Kiinassa myydyssä Passatissa). Moottori oli sijoitettu pitkittäin.
Vuoden 2003 Euro NCAP -kolaritestistä Superb sai tulokseksi neljä tähteä viidestä.
Bensiinimoottoreina olivat turboahdettu 1,8-litrainen (150 hv), vapaasti hengittävä kahdeksanventtiilinen 2,0-litrainen (115 hv) sekä 2,8-litrainen V6 (190 hv). Dieselvalikoimassa olivat aluksi nelisylinterinen 1,9 TDI (130 hv) ja 2,5 V6 TDI (155 hv). Vuonna 2002 1,9-litraisesta dieselistä tuli tarjolle 100-hevosvoimainen versio. Vuoden 2005 lopulla sen teho nousi 105 hevosvoimaan ja uutena moottorina esiteltiin 2,0 TDI (140 hv).
Vuonna 2006 tehtiin pieniä muutoksia etusäleikköön ja takavaloihin. Sivuvilkut siirtyivät lokasuojista peileihin.
Aiheesta muualla

Kuvia tai muita tiedostoja aiheesta Škoda Superb (2001) Wikimedia Commonsissa
Ensimmäisen sukupolven facelift-malli.
Lieriösinetti

Sylinterisinetti ja sen painama
Lieriösinetti eli sylinterisinetti oli muinaisessa Mesopotamiassa omaisuuden merkitsemiseen käytetty rullamainen sinetti, jollaiset tulivat käyttöön Sumerin kaupunkisivilisaation noustessa Uruk-kaudella noin 3500 eaa. Sylintersinettejä tehtiin mm. kivestä.
Sitä ennen oli käytetty leimasinettejä ainakin Halaf-kaudelta noin vuodesta 6500 eaa.
Aiheesta muualla

Ancient Near Eastern Seals
Sumerian cylinder seals. Chrystallinks.
Pepi I:n sylinterisinetti. Global Egyptian Museum.
Wikimedia Commonsissa on kuvia tai muita tiedostoja aiheesta .
Tekoälyn filosofia

Tekoälyn filosofia on filosofian osa-alue, joka tarkastelee tekoälyyn liittyviä filosofisia kysymyksiä, kuten tekoälyn luonnetta, mahdollisuuksia, rajoja ja eettisiä ulottuvuuksia. Se keskittyy erityisesti kysymyksiin tietoisuudesta, älykkyyden luonteesta ja mielen filosofiasta tekoälyn kontekstissa.
Historia

Tekoälyn filosofian juuret ulottuvat rationalismin aikakaudelle, erityisesti Gottfried Wilhelm Leibnizin ajatuksiin universaalista symbolikielestä ja rationaalisesta kalkyylista. Leibniz uskoi, että matemaattisen laskennan tavoin myös järkeily voitaisiin muuntaa symboliseksi laskennaksi. Modernin tekoälyn filosofian katsotaan alkaneen vuonna 1956 Dartmouth Collegessa järjestetystä konferenssista, jossa termi "artificial intelligence" otettiin ensimmäistä kertaa käyttöön.
Keskeiset käsitteet ja kysymykset > Vahva ja heikko tekoäly

Tekoälyn filosofiassa erotetaan tyypillisesti kaksi keskeistä käsitettä:
Heikko tekoäly viittaa järjestelmiin, jotka on suunniteltu suorittamaan rajattuja tehtäviä tietyissä ympäristöissä
Vahva tekoäly tarkoittaa yleistä järjestelmää, joka kykenee suorittamaan minkä tahansa älyllisen tehtävän ihmisen tavoin ja on mahdollisesti myös tietoinen
John Searle teki lisäksi erottelun heikon ja vahvan tekoälyteesin välillä. Heikon teesin mukaan ihmismielen kaltaisesti toimiva tekoäly on periaatteessa mahdollinen, kun taas vahva teesi väittää tällaisen järjestelmän olevan myös aidosti mentaalinen olio.
Keskeiset käsitteet ja kysymykset > Turingin testi

Alan Turingin vuonna 1950 kehittämä Turingin testi on yksi tekoälyn filosofian keskeisimmistä käsitteistä. Testissä ihminen keskustelee tekstipohjaisesti kahden keskustelukumppanin kanssa, joista toinen on ihminen ja toinen tietokone. Jos testaaja ei kykene erottamaan, kumpi on kone, voidaan Turingin mukaan koneen katsoa ajattelevan. Testi on herättänyt paljon keskustelua, mutta sitä ei ole pidetty erityisen merkityksellisenä varsinaisten tekoälytutkijoiden piirissä.